钦定古今图书集成/明伦汇编/闺媛典/第245卷 > 李养纯妻王氏
## 钦定古今图书集成/明伦汇编/闺媛典/第245卷 > 李养纯妻王氏

按《黎城县志》：王氏，诸生李养纯妻。少寡，有五子，曰占
黄、瑛黄、题黄、芳黄、登黄。王事舅姑孝，姑称之曰：“新妇
类我。”姑殁，舅衰病，步履维艰，氏先意承志，进甘肥，无
不悦口。命诸子奉盘匜翁侧，翁饭毕，氏始离灶，如此
十年不怠。翁亡，氏倾产营葬，曰：“勿使我夫恨吾地下
教子尽力。”占黄官天台令，瑛黄建德令，芳黄济南别
《驾题》：“黄登黄俱为诸生，皆有文行。占黄事母尤孝，氏
年七十六，无疾而卒。”有司旌其门。